Missatge: Aviso, no vull tirar merda, simplement faig una observació. No pretenc anar de fantasma, jo no sóc ningú i només dóno el meu punt de vista com a elector.  Considero que heu de fer més visible a en Carretero. La política actual és altament personalista. Això pot ser més o menys desitjable i s'hauria de discutir, però en tot cas la realitat és la que és. I el màrqueting ho és tot. La gent identifica els partits, en gran part, pel seu líder. I a RCat, que té el cap de llista més desconegut, això és encara més necessari. En Carretero és un home de fets, no de paraules (aquest sí, no com el geni José Montilla). És cert. I també és cert que la caga sovint quan obre la boca, és poc comunicatiu i no cau simpàtic. Però encara que sigui bastant limitat, amb un cert assessorament podria millorar certs aspectes. Així doncs, cal que en Carretero surti fins la sopa. De fet, no estaria malament que li fessiu un web per ell (també aprofito per aconsellar-ho amb Laporta) o que al web d'RCat surti una foto ben gran i en una posició destacada a la pàgina.  En fi, és la meva opinió.

Resposta: Doncs té collons que no sàpiguen qui és en Carretero, jo no visc a Catalunya i Reagrupament em sonava des de feia anys, molt abans de fer-me associat, només cal llegir els diaris de tant en tant. La Vanguardia treia força a Carretero quan Reagrupament era un corrent crític d'Esquerra, després van crèixer massa i van veure que era una amenaça i per això hi ha apagada informativa en tot el que rodeja a Reagrupament. Normal, saben que anem a rebentar-los el xiringuito que tenen muntat. Però es clar, tenim els mitjans de comunicació que tenim i tenim la societat que tenim (poc informada , amb poca tradició democràtica i poc sentit de la responsabilitat social) i passa el que passa. Encara i aixó a Reagrupament els coneix prou gent com per a que facin un bon resultat a les eleccions